Naide puede toma-y a otru el so morrer. Cabe, si, que dalguién "vaya a la muerte por otru", pero esto quier decir siempre: sacrificase pol otru nunca nun ye cosa determinada. Tal "morrer por..."nunca nun puede significar que con él se-y tome al otru lo más mínimo de la so propia muerte. El morrer ye algo que cada "ser ehí" tien que tomar nel so casu, so si mesmu. La muerte ye, na medida na que "ye", esencialmente en cada casu, la mía. Y significa una "sui generis" posibilidá de ser na que(-y) va pura y simplemente el ser del "ser ehí" peculiar en cada casu. Nel morrer, muéstrase que la muerte ta constituida ontolóxicamente pol "ser en cada casu míu" y la esistencia. El morrer nun ye un fechu dau, sinon un fenómenu que hai que comprender esistencialmente".